
นายจำรูญ  ผอมดำ
      กระผมมีเรื่องแจ้งให้สมาชิกสภาเทศบาลตำบลบ้านนาทราบในวันนี้ดังนี้ ครับ

(ประธานสภาเทศบาล)

สำหรับระเบียบวาระการประชุมสภาฯ ในวันนี้มี ๔ ระเบียบวาระด้วยกัน ประกอบด้วย


ระเบียบวาระที่ ๑  เรื่องที่ประธานแจ้งให้ที่ประชุมทราบ


ระเบียบวาระที่ ๒  รับรองรายงานการประชุมสภาเทศบาลตำบลบ้านนา สมัยสามัญ
สมัยที่ ๔ ประจำปี พ.ศ. ๒๕๕๘  เมื่อวันศุกร์ที่  ๑๘ ธันวาคม ๒๕๕๘                   



ระเบียบวาระที่ ๓  เรื่องที่เสนอใหม่       
            

  ญัตติพิจารณาร่างเทศบัญญัติงบประมาณรายจ่าย ประจำปีงบประมาณ  ๒๕๕๙

ระเบียบวาระที่ ๔  เรื่องอื่นๆ (ถ้ามี)


กระผมขอเปิดการประชุมตามระเบียบวาระดังนี้ครับ
ระเบียบวาระที่ ๑ 

ไม่มี 

ระเบียบวาระที่ ๒
เรื่องรับรองรายงานการประชุมสภาเทศบาลตำบลบ้านนา สมัยสามัญ สมัยที่ 4 ประจำปี พ.ศ. ๒๕๕๘ เมื่อวันศุกร์ ที่ ๑๘ ธันวาคม 2558 
ประธานสภาเทศบาล
ตามที่สภาเทศบาลตำบลบ้านนาได้ประชุมสภาเทศบาล สมัยสามัญ สมัยที่ 4 ประจำปี  พ.ศ. ๒๕๕๘ เมื่อวันศุกร์ ที่ ๑๘ ธันวาคม 2558  บัดนี้ฝ่ายเลขานุการสภาได้จัดทำรายงานการประชุมและคณะกรรมการตรวจรายงานการประชุมสภาก็ได้ตรวจสอบเรียบร้อยแล้ว   จึงนำเสนอที่ประชุมเพื่อพิจารณาและรับรองรายงานการ
ประชุมสภาสภาสมัยสามัญ สมัยที่ 4 ประจำปี พ.ศ.๒๕๕๘ เมื่อวันศุกร์ ที่ ๑๘ ธันวาคม  2558   ท่านสมาชิกสภาฯ ท่านใดประสงค์จะแก้ไขเพิ่มเติมในรายงานการประชุม ขอเชิญครับ
ที่ประชุม

-ไม่มี-
ประธานสภาเทศบาล

เมื่อไม่มีสมาชิกสภาฯ ขอแก้ไข กระผมจะถามมติต่อที่ประชุมครับ สมาชิกท่านใดมีมติ 



รับรองรายงานการประชุมครั้งที่แล้ว โปรดยกมือครับ
ที่ประชุม

มีมติรับรอง
   11
เสียง


มีมติไม่รับรอง
   -
เสียง


งดออกเสียง
   ๑
เสียง




สรุปที่ประชุมมีมติเป็นเอกฉันท์

ระเบียบวาระที่  ๓ 
เรื่องที่เสนอใหม่
ประธานสภาเทศบาล
1. การกำหนดจำนวนสมัยประชุมสามัญประจำปี พ.ศ. 2559 ระยะเวลาและวันเริ่มต้นประชุม สมัยสมัยประจำปีสมัยแรกของปีของแต่ละสมัย วันเริ่มสมัยประชุมสามัญประจำปีถัดไปและระยะเวลาของสมัยประชุมสามัญประจำปีสมัยแรกของปีถัดไป ซึ่ง ตามพระราชบัญญัติเทศบาล พ.ศ.๒๔๙๖ แก้ไขเพิ่มเติมถึง  (ฉบับที่ ๑๓) พ.ศ.๒๕๕๒ มาตรา ๒๔  สรุปสาระสำคัญได้ว่า  “ในปีหนึ่งให้มีสมัยประชุมสามัญสี่สมัย สมัยประชุมสามัญครั้งแรก  และวันเริ่มประชุมสมัยสามัญประจำปีให้สภาเทศบาลกำหนด โดยสมัยประชุมสามัญสมันหนึ่งๆ ๓๐ วัน แต่ถ้าจะขยายเวลาออกไปอีกจะต้องได้รับอนุญาตจากผู้ว่าราชการจังหวัด” และตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ และแก้ไขเพิ่มเติมถึง (ฉบับที่ ๒) พ.ศ.๒๕๕๔ ข้อ ๑๑ สรุปสาระสำคัญได้ว่า “การกำหนดประชุมสามัญประจำปีระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปีสมัยแรกของปีถัดไป ให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปี” ดังนั้นเพื่อให้การปฏิบัติเป็นไปตามระเบียบและกฎหมายที่เกี่ยวข้อง จึงขอปรึกษาหารือดังนี้
ประเด็นที่ ๑  การกำหนดระยะวันเริ่มต้นประชุมสมัยประชุมสามัญประจำปี 2559 ของแต่ละสมัย 
ประเด็นที่ 2  การกำหนดระยะวันเริ่มสมัยประชุมสามัญประจำปี 2560 และระยะเวลาของสมัยประชุมสามัญประจำปี สมัยแรกของปี พ.ศ.2560
ขอเชิญสมาชิกสภาเทศบาลเสนอความเห็นในประเด็นที่ 1
นายอุทิศ สุตะนุกะมัง  
กระผมนายอุทิศ สุตะนุกะมัง  สมาชิกสภาเทศบาล เขต๒ ขอเสนอกำหนดระยะเวลา
(สมาชิกสภาฯ เขต๒)                และวันเริ่มประชุมสมัยประชุมสามัญประจำปี พ.ศ. 2559 ของแต่ละสมัยดังนี้

สมัยแรก  กำหนดให้มีระยะเวลา 30 วัน เริ่มต้นวันที่ ๑ กุมภาพันธ์ ๒๕๕๙ เป็นต้นไป

สมัยที่  ๒ กำหนดให้มีระยะเวลา ๓๐ วัน เริ่มต้นวันที่ ๑ มิถุนายน ๒๕๕๙  เป็นต้นไปสมัยที่ ๓ กำหนดให้มีระยะเวลา ๓๐ วัน เริ่มต้นวันที่ ๑ สิงหาคม ๒๕๕๙    เป็นต้นไป

สมัยที่ 4 กำหนดให้มีระยะเวลา ๓๐ วัน เริ่มต้นวันที่ ๑ ธันวาคม ๒๕๕๙    เป็นต้นไป
 นายจำรูญ ผอมดำ

ขอผู้รับรองครับ
 ผู้รองรับ

1. นายปลอด  ทองคง  สมาชิกสภาเทศบาล  เขต 1


2. นางรำไพ    แก้งเพ็ง สมาชิกสภาเทศบาล  เขต 1
3. นายจำนงค์   อนุศิริ    สมาชิกสภาเทศบาล  เขต 2
 ประธานสภาเทศบาล 

มีผู้รับรองถูกต้อง

สมาชิกสภาเทศบาลท่านใดจะเสนอเป็นอย่างอื่นหรือไม่ครับ 
ที่ประชุม

ไม่มี
ประธานสภาเทศบาล
เมื่อไม่มี ถือว่าที่ประชุมเห็นชอบการกำหนดสมัยประชุมสมัยสามัญ 
ประจำปี พ.ศ.๒๕60 และกำหนด ตามที่นายอุทิศ สุตะนุกะมัง เสนอ
ประธานสภาเทศบาล
ประเด็นที่ 2 การกำหนดระยะเวลาและวันเริ่มสมัยประชุมสามัญ สมัยแรก 
ประจำปี พ.ศ. 2560 ขอเชิญสมาชิกสภาเทศบาลเสนอความเห็นในประเด็นที่ 2 ครับ
นายอุทิศ สุตะนุกะมัง  

กระผมนายอุทิศ สุตะนุกะมัง  สมาชิกสภาเทศบาล เขต๒ ขอเสนอกำหนดให้การ
(สมาชิกสภาฯ เขต๒)                ประชุมสามัญ สมัยแรก  กำหนดให้มีระยะเวลา 30 วัน เริ่มต้นวันที่ ๑ กุมภาพันธ์




๒๕๕๙ เป็นต้นไปครับ 
นายจำรูญ ผอมดำ

ขอผู้รับรองครับ
 ผู้รองรับ

1. นายคม  วิรัตน์             สมาชิกสภาเทศบาล  เขต 1


2. นายบุญน้อย เกื้อวงศ์     สมาชิกสภาเทศบาล  เขต 2
3. นายกิตติกร นวลจันทร์    สมาชิกสภาเทศบาล  เขต 2
 ประธานสภาเทศบาล 

มีผู้รับรองถูกต้องครับ

สมาชิกสภาเทศบาลท่านใดจะเสนอเป็นอย่างอื่นหรือไม่ครับ 
ที่ประชุม

ไม่มี
ประธานสภาเทศบาล
เมื่อไม่มี ถือว่าที่ประชุมเห็นชอบการกำหนดสมัยประชุมสมัยสามัญ สมัยแรก 
ประจำปี พ.ศ.๒๕60 กำหนดให้มีระยะเวลา 30 วัน เริ่มต้นวันที่ ๑ กุมภาพันธ์ ๒๕๕๙ เป็นต้นไปครับตามที่นายอุทิศ สุตะนุกะมัง เสนอครับ
ที่ประชุม
รับทราบ
ประธานสภาเทศบาล
2. ญัตติขออนุมัติโอนงบประมาณรายจ่าย ประจำปีงบประมาณ พ.ศ.2559 เพื่อขออนุมัติสภา ตามเอกสารแนบ ครับ ขอเชิญท่านนายกชี้แจงหลักการและเหตุผลครับ
นายคำน้อย หนูแสง

เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ               
(นายกนายกเทศมนตรี)  

เทศบาลตำบลบ้านนา
ข้าพเจ้าขอเสนอญัตติเพื่อพิจารณา ดังนี้ 
ญัตติขออนุมัติโอนงบประมาณรายจ่าย ประจำปีงบประมาณ ๒๕๕๙    
  
หลักการ เพื่อเสนอต่อสภาเทศบาลตำบลบ้านนาได้พิจารณาอนุมัติการโอนงบประมาณ 
กองคลัง แผนงานบริหารงานทั่วไป งานบริหารคลัง งบดำเนินงาน หมวดค่าตอบแทน ใช้สอยและวัสดุประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ รายการโครงการเพิ่มประสิทธิภาพ การจัดเก็บภาษีเพื่อจ่ายเป็นค่าใช้จ่ายตามโครงการเพิ่มประสิทธิภาพการจัดเก็บภาษี เช่น ค่าป้ายไวนิล ค่าสปอร์ตประชาสัมพันธ์ ฯลฯ ไปตั้งจ่ายให้ แผนงานบริหารงานทั่วไป งานบริหารคลัง งบลงทุนหมวดค่าครุภัณฑ์ ที่ดินและสิ่งก่อสร้าง ประเภทครุภัณฑ์คอมพิวเตอร์ 
รายการที่ ๑. จัดซื้อเครื่องคอมพิวเตอร์ จำนวน ๑ เครื่องจำนวนเงิน ๒๓,๐๐๐ บาท (ตามเกณฑ์ราคากลางและคุณลักษณะพื้นฐานครุภัณฑ์ คอมพิวเตอร์ ประจำปี 
พ.ศ.๒๕๕๘ รายการที่ ๘) 
รายการที่ ๒. จัดซื้อเครื่องสำรองไฟฟ้า จำนวน ๒ เครื่อง ราคาเครื่องละ ๓,๑๐๐ บาท จำนวนเงิน ๖,๒๐๐ บาท (ตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจำปี พ.ศ.๒๕๕๘ รายการที่ ๕๒)  เหตุผลระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.๒๕๔๑ 
แก้ไขเพิ่มเติมถึง (ฉบับที่๓) พ.ศ.๒๕๔๓ ข้อ ๒๗ การโอนงบประมาณรายจ่ายใน
หมวดค่าครุภัณฑ์ ที่ดินและสิ่งก่อสร้างที่ทำให้ลักษณะปริมาณคุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่นขอได้โปรดนำเสนอต่อที่ประชุมเทศบาลตำบลบ้านนา เพื่อพิจารณาอนุมัติต่อไป
ประธานสภาเทศบาล

ขอบคุณท่านนายก ครับ มีสมาชิกท่านใดที่จะสอบถามเพิ่มเติมครับขอเชิญครับ
 
 
ขอเชิญ คุณประจวบวิสุทธิ์ จันทร์ตรี       
นายประจวบวิสุทธิ์ จันทร์ตรี       
เรียนประธานสภาที่เคารพ ท่านสมาชิกผู้ทรงเกียรติ และหัวหน้าส่วนราชการ
(สมาชิกสภาฯ เขต๑)  

เทศบาลตำบลเทศบาลตำบลบ้านนาที่เคารพ



จากที่ท่านนายกเสนอญัตติเพื่อพัฒนาประสิทธิภาพการจัดเก็บภาษีนั้น มีเบิกใช้งบประมาณ ๒๙,๐๐๐ บาท แต่รายการที่มีในหน้า ๒๐ เกี่ยวข้องกับในการโอนเงินงบประมาณในครั้งนี้ด้วยหรือไม่ครับ เพราะจากที่กระผมได้อ่านรายละเอียดนั้น 
มีรายการขอเบิกใช้งบประมาณรวมแล้ว เป็นเงิน ๕๑,๑๐๐ บาท โดยมีเครื่องสแกนเนอร์ราคา ๓๗,๐๐๐ บาท มีจอภาพราคา ๓,๓๐๐ บาท มีในข้อที่ ๕๑ ราคา ๔,๗๐๐ บาท ข้อที่ ๕๒ ราคา ๒,๑๐๐ บาท และข้อที่ ๕๓ ราคา ๒,๑๐๐ บาท ไม่ทราบว่าที่ขอเบิกตรงนี้เกี่ยวข้องกันด้วยหรือไม่ ขอท่านชี้แจงด้วยครับ ขอขอบคุณครับ
ประธานสภาเทศบาล

ขอบคุณ คุณประจวบวิสุทธิ์ จันทร์ตรี  ครับ ที่ได้เสนอรายละเอียดการขอเบิกงบประมาณในครั้งนี้ ขอเชิญท่านนายกเทศมนตรีได้ชี้แจงด้วยครับ
นายคำน้อย หนูแสง
ขอเรียนว่ารายการที่มีในรายละเอียดนั้น เป็นไปตามมาตรฐานของจังหวัดที่ได้กำหนด
(นายกเทศมนตรี)
ไว้ แต่ในส่วนที่เราจะจัดซื้อนั้นเราจ่ายจริงๆเพียง  ๒๘,๕๐๐ บาทเท่านั้น ที่เป็นเหลือ     เป็นเพียงรายการที่เอามาใช้เลือกสเปคเท่านั้นครับ  จากรายละเอียดทั้งหมดของเรามีเพียง ๒ ข้อเท่านั้น คือ ข้อที่ ๘ และข้อ ๕๒ ส่วนหลักการในการจัดซื้อนั้นต้องมีคณะกรรมการจากจังหวัดมาตรวจสอบ ส่วนเจ้าหน้าที่เจ้าของเครื่องต้องชี้แจ้งเพิ่มเติมด้วย ขอบคุณครับ
ประธานสภาเทศบาล
ขอบคุณ ท่านนายก มีสมาชิกท่านใดที่จะสอบถามเพิ่มเติมครับขอเชิญครับ 
         ขอเชิญ คุณกิตติกร นวลจันทร์ ครับ
นายกิตติกร นวลจันทร์

เรียนประธานสภาที่เคารพ ท่านสมาชิกผู้ทรงเกียรติ และหัวหน้าส่วนราชการ
(สมาชิกสภาฯ เขตที่๒)             เทศบาลตำบล เทศบาลตำบลบ้านนาที่เคารพ
ทุกครั้งก็มีการอนุมัติ แต่ทั้งนั้นทั้งนี้เมื่ออนุมัติไปแล้วอุปกรณ์และวัสดุๆต่างๆ จะใช้ได้ นาน  หรือไม่นั้น ขึ้นก็อยู่กับการใช้งานและการบำรุงรักษาของผู้ใช้  กระผมของฝาก  คณะผู้บริหารหรือผู้ที่รับผิดชอบในส่วนนี้ ช่วยกำชับผู้ใช้ให้ดูแลและ
บำรุงรักษาให้ดี  ปกติแล้วเครื่องคอมพิวเตอร์จะใช้งานได้ประมาณ ๒-๓ ปี แต่ถ้าได้นานกว่านั้นก็จะดีมาก  เพื่อให้คุ้มค่ากับงบประมาณที่มาจากเงินภาษีของประชาชนครับ ขอบคุณครับ
ประธานสภาเทศบาล
ขอบคุณ คุณกิตติกร นวลจันทร์ ครับ มีสมาชิกท่านใดจะสอบถามเพิ่มเติมขอเชิญครับ 
เมือไม่มี กระผมจะถามมติสภาครับ สมาชิกท่านใด มีมติอนุมัติโอนงบประมาณรายจ่าย ประจำปีงบประมาณ ๒๕๕๙  เพื่อจ่ายเป็นค่าจัดซื้อเครื่องคอมพิวเตอร์ จำนวน ๑ 
เครื่องจำนวนเงิน  ๒๓,๐๐๐.- บาท  (ตามเกณฑ์ราคากลางและคุณลักษณะพื้นฐานครุภัณฑ์ คอมพิวเตอร์ ประจำปี พ.ศ.๒๕๕๘ รายการที่ ๘) รายการที่ ๒.จัดซื้อเครื่องสำรองไฟฟ้า จำนวน ๒ เครื่อง ราคาเครื่องละ ๓,๑๐๐ บาท จำนวนเงิน ๖,๒๐๐ บาท (ตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจำปี 
พ.ศ.๒๕๕๘ รายการที่ ๕๒) โปรดยกมือครับ
ที่ประชุม

มีมติอนุมัติ
  ๑๑
เสียง

มีมติไม่อนุมัติ        -
เสียง

งดออกเสียง
   ๑
เสียง
สรุปที่ประชุมมีมติอนุมัติโอนงบประมาณรายจ่าย ประจำปีงบประมาณ ๒๕๕๙ เพื่อจ่ายเป็นค่าจัดซื้อเครื่องคอมพิวเตอร์ จำนวน ๑ เครื่องจำนวนเงิน  ๒๓,๐๐๐.- บาท  (ตามเกณฑ์ราคากลางและคุณลักษณะพื้นฐานครุภัณฑ์ คอมพิวเตอร์ ประจำปี พ.ศ.๒๕๕๘ รายการที่ ๘) รายการที่ ๒.จัดซื้อเครื่องสำรองไฟฟ้า จำนวน ๒ เครื่อง ราคาเครื่องละ ๓,๑๐๐ บาท จำนวนเงิน ๖,๒๐๐ บาท (ตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ ประจำปี พ.ศ.๒๕๕๘ รายการที่ ๕๒)  
เป็นเอกฉันท์

  ระเบียบวาระที่ ๔

เรื่องอื่นๆ  
   ประธานสภาเทศบาล

ในระเบียบวาระเรื่องอื่น ๆ สมาชิกมีเรื่องจะสอบถาม  และจะขอให้ผู้บริหารชี้แจง
เชิญครับ ขอเชิญ คุณคม  วิรัตน์ครับ
    คุณคม  วิรัตน์
      เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ

(สมาชิกสภาฯ เขต ๑)  

เทศบาลตำบลบ้านนาที่เคารพ

      กระผมมีเรื่องที่พบเห็นในระยะเวลาที่ผ่านมา มีคดีอุกฉกรรจ์ คดีลักขโมย 
เกิดขึ้นบ่อยมาก  ในตำบลบ้านของเรา สร้างความเสียหายและความเดือดร้อนเป็นอย่างมาก ดังนั้นกระผมเล็งเห็นว่าตำบลบ้านนาของเราควรติดกล้องวงจรปิดเพิ่มสัก ๑๐ ตัวครับ และควรเป็นกล้องวงจรปิดที่มีคุณภาพมากกว่าที่เรามีอยู่ เพื่อสามารถเห็นภาพคนร้ายได้ชัดเจน เช่นกล้องที่มีคุณภาพสูง ราคาประมาณ สองหมื่นกว่าบาทครับ และอีกอย่างกระผมต้องขอขอบคุณท่านนายกมากครับเรื่องการวางท่อประปา หมู่ที่ ๑ ทางทิศตะวันตกของสะพานประวัติศาสตร์ จากที่ชาวบ้านขาดน้ำประปาอุปโภคบริโภค ตอนนี้ก็มีอุปโภคบริโภค เรียบร้อยแล้วครับ  ขอบคุณครับ
ประธานสภาเทศบาล
      ขอบคุณ  คุณคุณคม  วิรัตน์ที่ได้เสนอปัญหาความเดือดร้อนของพี่น้องประชาชน


      สมาชิกท่านใดจะเสนอเพิ่มเติม เชิญคุณปลอด ทองคงครับ
นายปลอด ทองคง  
      เรียนประธานสภาที่เคารพ ท่านสมาชิกผู้ทรงเกียรติ  หัวหน้าส่วนราชการ
(สมาชิกสภาฯ เขต ๑)  
      เทศบาลตำบลบ้านนาและผู้เข้ารับฟังการประชุมทุกท่าน

จากการประชุมครั้งที่แล้วกระผมได้เสนอเรื่องถนนสายห้อยเจ ที่บอกว่ามีปัญหา
ช่วงเลยสะพานชุมชนตรงนั้น  โดยนำมีหนังสือของผู้ใหญ่บ้านมาเสนอแล้วไม่ทราบว่าจะดำเนินการได้  หรือไม่ และอีกเรื่องบ่อน้ำหมู่ที่ ๘ ตอนนี้ได้ขอที่ดินให้เขากรอกแบบฟอร์มลงลายมือชื่อเรียบร้อยแล้ว  เจ้าของที่ดินมีความประสงค์ใช้น้ำฟรีได้หรือไม่ กระผมเลยรับปากว่าได้ เพราะเขาได้สละที่ดินให้  ถ้าจะให้เขาใช้น้ำฟรีก็คงไม่เป็นไร และอีกเรื่องครับทางหมู่ที่ ๘  ได้ฝากมาเรื่องเขื่อนตอนนี้ดินกลบหน้าเขื่อนเต็มแล้ว 
น้ำไม่สามารถไหลผ่านได้ ซึ่งต้องใช้รถแมคโครในการขุด เพื่อรื้อหน้าดินให้น้ำไหลผ่านได้ ซึ่งปัญหาก่อนหน้านี้คือ ถ้าขุดดินออกแล้วไม่รู้จะเอาดินไปไว้ตรงไหน ตอนนี้เจ้าของที่ดินบริเวณนั้น คือตาไข่นุ้ย เขาอนุญาตให้เอาดินไปถมไว้ในที่ดินของแกได้ทั้งหมดเลย กระผมมีเพียงเท่านี้ขอบคุณครับ
ประธานสภาเทศบาล

ขอบคุณท่านนายกครับที่ได้ชี้แจง สมาชิกสภาฯ ท่านใดจะเสนอเพิ่มเติมไหมครับ


เชิญ คุณอุทิศ สุตตะนุกะมังครับ
คุณอุทิศ สุตตะนุกะมัง       

เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ

(สมาชิกสภาฯ เขต๒)     
เทศบาลตำบลบ้านนาที่เคารพ 
กระผมมีความเดือดร้อนของชาวหมู่ที่ ๔ และหมู่ที่ ๑๐ มานำเสนอเรื่องถนนหนทาง ถนนสายบ้านน้ำตายในวัง บริเวณตรงข้ามบ้าน นายพูล  ถนนเปิดมาตั้งแต่ ปี ๒๕๕๗ แต่เผอิญตรงนั้นไม่มีสะพานข้ามคลอง ปีนี้โชคดีที่มีงบประมาณ รัฐบาลส่วนกลาง
ตำบลละห้าล้านบาท ตอนนี้สะพานก็ได้ดำเนินการแล้ว แต่ถนนนั้นยังไม่ได้ดำเนินการ และยังไม่ได้รับการดูแล  ซึ่งสามารถนำหินลูกรังไปถมได้นะครับ และยังมีรายละเอียดอีกมาก กระผมใคร่ขอให้ท่านนายกสั่งการไปยังกองช่างเพื่อดูแลสำรวจพื้นที่ และถ้าหากจะไปตรวจวันไหน กระผมยินดีเข้าไปช่วยครับ ขอบคุณครับ

ประธานสภาเทศบาล

ขอบคุณ คุณอุทิศ สุตตะนุกะมัง ที่ได้เสนอปัญหาความเดือดร้อนของพี่น้องประชาชน



สมาชิกท่านใดจะเสนอเพิ่มเติม ขอเชิญ นายปรีชา  นิ่มดำครับ

นายปรีชา  นิ่มดำ

เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ 
(สมาชิกสภาฯ เขต๑)  

เทศบาลตำบลบ้านนาที่เคารพ

 กระผมมีเรื่องที่ชาวบ้านฝากมาที่ประชุม  เรื่องขายเขตไฟฟ้าถัดไปจากบ้าน   ผู้ใหญ่บ้าน  นายสกุล นิ่มดำ  ตอนนี้มีบ้านเพิ่มขึ้นมา ๒ หลัง ชึ่งมีอยู่ก่อนแล้ว ๑ หลังรวมเป็น ๓ หลังแล้วนะครับ และเรื่องทีท่านสมัครชิกเสนอมาก่อนหน้านี้คือ เรื่องกล้องวงจรปิดนั้น ชาวบ้านชาวเขาครามพูดแซวกระผมมาแล้วเหมือนกันว่า ตำบลอื่นทำไมมีจำนวนมาก แต่ตำบลเราทำไมมีน้อย  เรื่องถมหินขลุกซอยบ้าน นายเอี่ยม หนูขาว เรื่องนี้กระผมก็เห็นด้วยครับ เพราะดำเนินการช้ามา ๒ ปีแล้วครับ ขอบคุณครับ
ประธานสภาเทศบาล
ขอบคุณ คุณปรีชา นิ่มดำ ที่ได้เสนอความคิดเห็นและปัญหาความเดือดร้อน
ของพี่น้องประชาชนสมาชิกท่านใดจะเสนอเพิ่มเติม  ขอเชิญท่านนายกเทศมนตรีได้ชี้แจงครับ

นายคำน้อย หนูแสง  

เรียนประธานสภาที่เคารพ ท่านสมาชิกผู้ทรงเกียรติ  หัวหน้าส่วนราชการเทศบาลตำบล
(นายกเทศมนตรี) 

ที่เคารพและผู้เข้ารับฟังการประชุมทุกท่าน

ปัญหา ๒-๓ เรื่องผมก็ได้ติดตามอยู่ เรื่องทุกเรื่องไม่ว่าจะเป็นถนนสายหมู่ที ๔ กระผมก็ได้ไปบุกเบิกและได้เข้าไปดูแลอยู่เป็นประจำ แต่ความมุ่งหมายของพี่น้องประชาชนต้องให้ทะลุถึงสวนกวาง ทั้งนี้เราก็คุยกันก่อนที่จะบุกเบิกว่าจะทะลุสวนกวางให้ได้ เราก็ลงมือทำไปในปี พ.ศ. ๒๕๕๗ ก็ทะลุไม่ได้ต้องหยุดชะงักมีอุปสรรคเรื่องอุทิศที่ดิน กระผมได้ให้เพื่อนสมาชิกไปช่วยคุยช่วยทำความเข้าใจส่วนที่เหลืออยู่ ในส่วนที่ไปได้เราก็จะทำไปก่อนเพราะต้องไปทะลุถึงสวนกวางก็ขอฝากท่านสมาชิกไว้ด้วยครับ  ส่วนเรื่องกล้องวงจรปิด กระผมก็ไม่ได้นิ่งดูดายนะครับ แต่น่าจะเป็นเรื่องที่ต้องประสานงานกัน และที่มีอยู่ตอนนี้เห็นผลบ้างไม่เห็นผลบ้าง ด้วยปัญหาที่ไฟฟ้าไม่เพียงพอ ส่วนกลางคืนส่งผลให้ดูไม่ชัด  ส่วนกลางวันก็ชัดดูได้ปกติดี มีผลให้จับโจรขโมยมาได้หลาบรายแล้ว กระผมเองก็ได้ทำเรื่องของบประมาณไปเรียบร้อยแล้ว ตั้งแต่บ้านต้นไทรเข้าไปข้างในซอย และจากหน้าเทศบาลไปโรงพยาบาลศรีนครินทร์ แต่เขาบอกว่าถ้าจะขอให้เรื่องกล้องวงจรปิดเข้ากับยาเสพติด  ส่วนตำบลไหนส่งเด็กไปร่วมอบรมยาเสพติด 
จะพิจารณาให้ก่อน ส่วนของเรานั้นไม่ได้ส่งไป เพราไม่พร้อมเรื่องผู้ปกครองและเด็ก  ส่วนไฟฟ้าหมู่ที่ ๔ นอกจากงบประมาณภาษีของพี่น้องประชาชนที่ตั้งไว้นำมาจ่ายได้ ต้องตั้งเป็นเทศบัญญัติงบประมาณรายจ่าย พ.ศ.๒๕๖๐ ถ้าสำรวจตั้งเทศบัญญัติเรียบร้อย ก็คงดำเนินการการได้ เพราะไฟฟ้าเราไม่สามารถเอางบส่วนอื่นมาทำได้ นอกจากเงินภาษีของพี่น้องประชาชน   ส่วนเขื่อนหมู่ที่ ๘  เดี่ยวกระผมจะดำเนินการให้กองช่างเข้าไปสำรวจ ท่านสมาชิกช่วยจัดการขอให้เจ้าของเซ็นหนังสือมาหน่อยนะครับ เพราะส่วนใหญ่การทำถนนจะมีปัญหาเรื่องที่ดินกันเยอะ    ส่วนเรื่องที่จะถมหินคลุกที่ห้อยเจ ก็เดี่ยวกระผมจะเข้าไปสำรวจให้ครับ ก็ปีที่แล้วทีเราเคยทำที่
ควนห้วยพงษ์ ให้ชาวบ้านรับผิดชอบเรื่องค่าแรงงาน ส่วนปูนและวัสดุต่างๆ เทศบาลจะนำไปให้ แต่ต้องรอสักนิด เพราะว่าตอนนี้ทำโครงการอยู่ประมาณ ๔๐ โครงการเป็นของเทศบาลเองประมาณ ๓๐ โครงการ ของหมู่บ้านประมาณ ๑๖-๑๗ โครงการ 
ก็ต้องใช้เวลาพอสมควร แต่อะไรดำเนินการได้เราก็ดำเนินการไปก่อน ต้องขอขอบคุณพวกเราทุกคนที่ให้ความสำคัญกับทุกๆเรื่องของพี่น้องประชาชนชาวบ้านนาของเรา
ประธานสภาเทศบาล
ขอบคุณ นายยก ที่ได้ชี้แจงและแก้ไขปัญหาความเดือดร้อนของพี่น้องประชาชน      สมาชิกท่านใดจะเสนอเพิ่มเติม ขอเชิญ คุณจรัล หอยมณีครับ
 นายจรัล หอยมณี

เรียนประธานสภาที่เคารพ ท่านสมาชิกผู้ทรงเกียรติ  และหัวหน้าส่วนราชการ 

 (สมาชิกสภาฯ เขต๑)       
เทศบาลตำบลบ้านนาที่เคารพและผู้เข้ารับฟังการประชุมทุกท่าน  

ที่ผ่านมากระผมก็ดีใจที่ท่านนายกได้บริหารจัดการ  อาคารหมู่ที่ ๓ ชาวตำบลบ้านนา ชื่นชมและดีใจกันอย่างมาก เพราะมีสนามและเครื่องออกกำลัง ซึ่งตอนนี้เรามีอยู่ 
๔-๕ ชุด ซึ่งไม่เพียงพอเนื่องจากประชาชนมาใช้กันเยอะมากและใช้ทุกวัน รวมทั้งบางวันมีชาวลำสินธุ์ก็มาใช้บริการ  กระผมฝากผู้บริหารช่วยเพิ่มเครื่องออกกำลังกายเพื่อสุขภาพให้ด้วยครับ  อีกเรื่องหนึ่งครับ ต้องขอขอบคุณท่านที่ปรึกษา คุณสุทร วุ่นวงค์ ชาวหมู่ที่ ๖ มีความโชคดีที่ท่านที่ปรึกษาอยู่หมู่ที่ ๖ ด้วย และท่านมีเครื่องจักรกลอยู่ ท่านมาช่วยจัดการหลุมหัวสะพานและบริเวณข้างบ้านกระผมเพราะมีน้ำกัดเซาะท่านที่ปรึกษาก็ช่วยจัดการเรียบร้อยแล้ว ตลอดจนหญ้าที่ปกคลุมท่านก็ช่วยตัดให้ ส่วนอีกเรื่องกระผมอยากให้เทศบาลช่วยปรับภูมิทัศน์ที่สนามของอาคารเฉลิมพระเกียรติ เพราะเด็กๆจะใช้ซ้อมฟุตบอลและตอนนี้ในสนามก็ไม่มีวัวแล้วนะครับ ขอบคุณครับ
ประธานสภาเทศบาล
ขอบคุณ คุณจรัล หอยมณี ที่ได้เสนอความคิดเห็นและปัญหาความเดือดร้อนของพี่น้องประชาชน  สมาชิกท่านใดจะเสนอเพิ่มเติม ขอเชิญ คุณประจวบวิสุทธ์ จันทร์ตรีครับ
นายประจวบวิสุทธ์ จันทร์ตรี       เรียนประธานสภาที่เคารพ ท่านสมาชิกผู้ทรงเกียรติ และหัวหน้าส่วนราชการ 

(สมาชิกสภาฯ เขต๑)  

เทศบาลตำบลบ้านนาที่เคารพและผู้เข้ารับฟังการประชุมทุกท่าน  ต้องขอขอบคุณท่านนายกที่ช่วยพัฒนาเชิงรุก ที่ได้เล็งเห็นความสำคัญเรื่องถนนหนทางของชาวตำบล   บ้านนาทั้งหมดก็ ๑๖ โครงการ แต่กระผมขอให้ท่านได้ทบทวนหลักเกณฑ์การทำงานสักนิดนะครับตามที่ท่านได้ขึ้นสโลแกนไว้ตอนท้ายของเอกสารทุกฉบับว่า            “ยึดมั่นหลักธรรมมาภิบาล บริการเพื่อประชาชน”หลักธรรมมาภิบาลที่สำคัญคือ การให้ประชาชนมีส่วนร่วม จากที่กระผมได้วิเคราะห์เอาเองนะครับ เพราะว่าจากถนนที่ท่านได้อนุมัติโครงการ ส่วนใหญ่จะเป็น ๓ เมตร ไหล่ทาง ๕๐ เซนติเมตร ซึ่งตรงนี้กระผมว่า จริงๆแล้วมันสามารถทำได้ ๔ เมตร มันมีไหล่ทางที่เป็นหินคลุกอยู่ข้างละ ๕๐ เซนติเมตร เพราะฉะนั้นสามารถเทเป็นไหล่ทางจราจรได้ทั้งหมด  มีหลายสายนะครับที่สามารถทำได้มากกว่า ๓ เมตร ทั้งนี้จึงไม่ทราบว่าทำไมจึงตัดสินใจทำ ๓ เมตรทั้งหมดเพราะถ้ามองในอนาคตอย่าว่าแต่รถยนต์เลย มอเตอร์ไซด์ยังสวนกันลำบาก ที่นี่ถ้าท่านจะตอบว่า พื้นที่มีจำกัด ก็ใช่ครับเป็นส่วนหนึ่งที่มีเหตุผลอยู่ กระผมยกตัวอย่างชุมชนพัฒนาตลอดถึงสายด่านเก่า ตรงนั้นสามารถทำได้ถึง ๔ เมตร ชุมชนพัฒนาถนนกว้าง ๖ เมตร ที่เป็นโครงสร้างถนนเดิม ทำไมท่านสร้างแค่ ๓ เมตร  เพราะเวลามีกิจกรรมชาวบ้านบริเวณนั้นจะใช้พื้นที่ในการจัดกิจกรรม ตั้งเต็น โต๊ะ เก้าอี้ ต่างๆ เพราะบริเวณนั้นมีพื้นที่ใช้สอยน้อยมาก                                         กระผมต้องเข้าไปชี้แจงกับชาวบ้านว่าวันข้างหน้าจะเสริมให้ได้ 
๖ เมตร กระผมจำได้เมื่อปีที่แล้วบริเวณวัดนาวงที่มาทะลุที่ นางหลี่ เพชรจำนงได้ 
๒ เมตร ตอนหลังขอเพิ่มเป็นปีกว่าจะได้ ๔ เมตร ช่างเองก็มีข้อมูลอยู่นะครับ จากที่ผมคุยกับท่านนายกหลายๆครั้ง ท่านบอกว่าอยากทำให้ยาวๆไว้ก่อน ก็มีเหตุผลอยู่นะครับแต่ส่วนใหญ่พี่น้องประชาชนเขารอได้นะครับ ทางเราไม่ต้องกังวลว่าเขาจะไม่ได้รับความเสมอภาพกันนะครับ ไหล่ทางส่วนใหญ่จะเป็น ๕๐ เซนติเมตร และส่วนใหญ่ไม่ค่อยได้ใช้ประโยชน์ รถหลบลงไปไม่ได้เพราะมันต่างระดับกันมากกับผิวจราจร ทั้งนี้ผมว่าก่อนจะกำหนดความกว้างของถนนก็ควรให้ประชาชนมีส่วนร่วมในการตัดสินใจด้วยนะครับ ว่าถนนนั้นสายนั้นๆควรมีความกว้างเท่าไหร่ นายกต้องตั้งให้กว้างไว้ก่อนเพื่อความสะดวกในการสัญจร กระผมขอฝากท่านนายกด้วยนะครับ ไว้เป็นเกณฑ์ในการตัดสินใจครั้งนี้โดยเฉพาะถนนคอนกรีต เพื่อให้ตรงกับหลักธรรมมาภิบาล
ประธานสภาเทศบาล
ขอบคุณ คุณประจวบวิสุทธิ์ จันทร์ตรี ที่ได้เสนอความคิดเห็นและปัญหาความเดือดร้อนของพี่น้องประชาชน สมาชิกท่านใดจะเสนอเพิ่มเติม ขอเชิญนายกชี้แจงครับ
นายคำน้อย หนูแสง  

เรียนประธานสภาที่เคารพ  ท่านสมาชิกผู้ทรงเกียรติ  หัวหน้าส่วนราชการ
(นายกเทศมนตรี)


เทศบาลตำบลบ้านนา

ส่วนถนนคอนกรีตตำบลบ้านนาทุกส่วนก็เป็นไปตามเสียงของประชาชนได้ร่วมตัดสินใจด้วย ตอนสำรวจไปตามมีประชาคมของหมู่บ้าน ตำบลบ้านนาที่เราสร้างมา ๕ เมตร 
ก็มี ๔ เมตรก็มีทุกสายเป็นไปตามแผนทุกอย่าง ส่วนของหมู่ที่ ๑ นั้นผิดพลาดที่กระผมด้วยและก็ผิดพลาดที่กองช่างด้วย เพราะเราสำรวจกันผิดสาย เจ้าหน้าที่ไปสำรวจ 
๓ เมตรความจริงสายนั้นต้องเป็น ๔ เมตร แต่เราก็ออกแบบมาเรียบร้อยแล้ว เงินก็อนุมัติเรียบร้อย ตอนนั้นก็ผ่านสภา ส่วนสายอื่นก็ไม่มีปัญหาอะไรเรื่องกว้างยาว 
ส่วนหมู่ที่ ๘ ไปที่หมู่ที่ ๖ ก็กว้าง ๓ เมตร  บริเวณนั้นก็ติดต้นยางก็มีปัญหากันอยู่เยอะส่วนกระผมเองก็เลือกทำเส้นที่มันลำบากก่อน ส่วนอื่นๆผมก็เอาในแผนมาเป็นหลัก
ในการสร้าง และเร็วๆนี้ก็จะทำแผน ขอฝากด้วยแล้วกันถนนสายไหนที่กำลังจะทำถนนหรือต้องปรับปรุง ก็ต้องใส่ไปในแผนด้วย ถามว่าประชาชนมีส่วนร่วมหรือไม่ ประชาชน
มีส่วนร่วมแน่นอน เพราะเราทำในแผนทั้งหมด ผมจะเริ่มทำแผนประมาณ
วันที่ ๖ มีนาคมและขอฝากทุกคนช่วยดูถนน-ประปาให้เรียบร้อย วันศุกร์จะประชุมอีกทีหนึ่ง หมู่บ้านละ  ๘ คน ที่ศาลาหมู่ที่ ๓ เวลา ๑๓.๓๐ น. กรรมการหมู่บ้านต้องมากันทุกคน ส่วนศาลาก็กำลังปรับปรุงวันนี้ก็ไปเสียค่าหม้อไฟ เครื่องเสียงก็ซื้อเรียบร้อยแล้ว และจะจัดให้เป็นระบบ เครื่องออกกกำลังกายก็ต้องดูเงินปลายปีก่อนว่าจะพอซื้อได้หรือไม่ ถ้าทำได้ก็จะทำ และต้องขอขอบคุณทุกคนที่ช่วยดูแลความเรียบร้อยครับขอบคุณครับ
ประธานสภาเทศบาล
ขอบคุณ ท่านนายกครับ  ที่ได้ชี้แจ้งและแก้ไขปัญหาความเดือดร้อนของพี่น้องประชาชน  สมาชิกท่านใดจะเสนอเพิ่มเติม ขอเชิญ แม่บ้านหมู่ที่ ๘ ครับ
แม่บ้านหมู่ที่ ๘
ก่อนอื่นต้องขอบคุณนายกมากค่ะ ที่ผ่านมาได้รับความร่วมมือ ช่วยสนับสนุนหมู่บ้านมาตลอดไม่ว่าขอช่วยให้ทำอะไร ทำให้หมู่บ้านได้ประความสำเร็จเป็นอย่างมาก ขอบคุณค่ะ
ประธานสภาเทศบาล
ขอบคุณ แม่บ้านหมู่ที่ ๘ ที่ได้เสนอความคิดเห็นและปัญหาความเดือดร้อนของพี่น้องประชาชน  สมาชิกท่านใดจะเสนอเพิ่มเติม ขอเชิญ แม่บ้านหมู่ที่ ๑ ครับ
แม่บ้านหมู่ที่ ๑
ดิฉันอยากจะของบประมาณสนับสนุน กลุ่มสตรีอีกครั้งหนึ่ง ในเรื่องการต่อเติมฝ้า เพดาน ปูกระเบื้อง ที่ทำการกลุ่มสตรี เพื่อจะให้ได้มาตรฐาน มขช. และ อย. เพื่อไปสู่โอท็อปในวันข้างหน้า ถ้าเขียนโครงการภายหลังจะได้หรือไม่ค่ะ ขอขอบคุณค่ะ
ประธานสภาเทศบาล
ขอบคุณ แม่บ้านหมู่ที่ ๑ ที่ได้เสนอความคิดเห็นและสนับสนุนการทำงานของนายก สมาชิกท่านใดจะเสนอเพิ่มเติม ขอเชิญ ท่านนายก ชี้แจงด้วยครับ
นายคำน้อย หนูแสง  

เรียนประธานสภาที่เคารพ ท่านสมาชิกผู้ทรงเกียรติ  หัวหน้าส่วนราชการเทศบาล(นายกเทศมนตรี)


ตำบลบ้านนา

เรื่ององค์กรของชุมชนทุกชุมชน ตอนนี้ผมขออธิบายว่า ผมอยากให้ทุกกลุ่มได้จดทะเบียนให้เรียบร้อยเสียก่อน ทางกลุ่มสตรีต่างๆตอนนี้ต้องจดทะเบียนทั้งหมด ภายใน ๑ปี หลังจดจึงจะขอโครงการได้เช่น หมู่ที ๗ กลุ่มกล้วยฉาบจดทะเบียนเรียบร้อยแล้ว ถ้าไม่ได้จดเวลาอนุมัติงบอะไรไป ก็จะโดน คตง. เรียกเงินคืนนะครับ ขอบคุณครับ
ประธานสภาเทศบาล
ขอบคุณ ท่านนายก ที่ได้ชี้แจงปัญหาความเดือดร้อนของพี่น้องประชาชน  สมาชิกท่านใดจะเสนอเพิ่มเติม ขอเชิญ ท่านรองนายก คุณสุทิน สุขแสง ครับ
นายสุทิน  สุขแสง

เรียนประธานสภาที่เคารพ คณะผู้บริหาร ท่านสมาชิกผู้ทรงเกียรติ หัวหน้าส่วน                   (รองนายกเทศมตรี)

ราชการเทศบาลตำบลบ้านนาที่เคารพและผู้เข้ารับฟังการประชุมทุกท่าน  

เทศบาลตำบลบ้านนาที่เคารพ กระผมต้องขอขอบพระคุณท่านสมาชิกสภาทุกท่าน ตอนนี้เราก็ร่วมงานกันมาจนจะครบวาระแล้ว ในการทำงานท่านสมาชิกก็ให้ความร่วมมือเป็นอย่างดีในทุกๆเรื่อง ทำให้คณะบริหารขับเคลื่อนไปอย่างถูกต้อง ทางสภาเป็นผู้สอดส่องในการทำงานของคณะผู้บริหารให้ถูกต้องตามระเบียนนโยบายที่วางไว้ในตอนหาเสียง ในขณะเดียวกันคณะผู้บริหารนำโดยนายคำน้อย หนูแสง ก็ได้ทำตามนโยบายที่วางไว้กับพี่น้องประชาชนเรียบร้อยแล้ว ขอบคุณครับ
ประธานสภาเทศบาล
ขอบคุณ ท่านรองนายก ที่ได้เสนอความคิดเห็นและปัญหาความเดือดร้อนของพี่น้องประชาชน  สมาชิกท่านใดจะเสนอเพิ่มเติม ขอเชิญ ผอ.กองช่าง ครับ
นายสินไชย  บุญวิสูตร

เรียนประธานสภาที่เคารพ คณะผู้บริหาร ท่านสมาชิกผู้ทรงเกียรติ หัวหน้าส่วน        (ผู้อำนวยการกองช่าง)        
ราชการเทศบาลตำบลบ้านนา ที่เคารพและผู้เข้ารับฟังการประชุมทุกท่าน  

เทศบาลตำบลบ้านนาที่เคารพ การจัดการถนนนั้นก่อนอื่นกระผมก็ขอหนังสือรับรองการมอบที่ดินแต่ละเจ้าด้วยครับ ฝากถึงสมาชิกหรือผู้ใหญ่บ้านแต่ละพื้นที่ อยากให้ระบุหนังสือ มาให้ชัดเจนเลยว่าต้องการความกว้างเท่าไหร่ แต่ละเจ้าต้องมีหนังสือยินยอมมอบที่ดินแนบมาด้วย เพื่อสะดวกและไม่เกิดปัญหาในการดำเนินงานการก่อสร้าง เช่น ถนนเส้นนั้นตัดผ่านที่ดิน ๕ เจ้า ก็ต้องมีหนังสือมาทั้ง ๕ เจ้า ครับขอบคุณครับ
ประธานสภาเทศบาล
มีสมาชิกสภาฯผู้เข้าร่วมประชุมท่านใดมีความประสงค์ที่จะสอบถามเพิ่มเติมไหมครับ
ที่ประชุม

  -ไม่มี-
ประธานสภาเทศบาล
 เมื่อไม่มีการสอบถามเพิ่มเติมขอปิดการประชุมสภา
                               
 -ประธานสภากล่าวปิดการประชุม




  (ลงชื่อ)      จำรัส   นิลจันทร์
ผู้จดรายงานการประชุม
                                                        (นายจำรัส   นิลจันทร์)

                



   ผช.จนท.บริหารงานทั่วไป




  (ลงชื่อ       นิภาพร  บุญสีสม
เลขานุการสภาเทศบาล  

          



           (นางสาวนิภาพร  บุญสีสม)

    คณะกรรมการตรวจรายงานการประชุมสภาเทศบาลตำบลบ้านนาได้ตรวจแล้ว




(ลงชื่อ
       ปลอด ทองคง
ประธานกรรมการฯ
          


 

    (นายปลอด ทองคง)
 

 

 สมาชิกสภาเทศบาลตำบลบ้านนา เขต ๑




  (ลงชื่อ)     อุทิศ  สุตะนุกะมัง
กรรมการฯ
            



   (นายอุทิศ  สุตะนุกะมัง)
  



 สมาชิกสภาเทศบาลตำบลบ้านนา เขต๒




  (ลงชื่อ)      รำไพ  แก้วเพ็ง
กรรมการและเลขานุการ
             



   (นางรำไพ  แก้วเพ็ง)

    



  สมาชิกสภาเทศบาลตำบลบ้านนา เขต ๑


ทาน ตั้งแต่ ชลประทานได้ดำเนินการในหมู่ที่ ๔ บ้านเขาคราม กระผมในฐานะของผู้บริหารยังไม่ได้รับทราบข้อม
    สภาเทศบาลตำบลบ้านนาได้รับการรับรองรายงานการประชุมนี้แล้วเมื่อวันที่ ๓๐ มิถุนายน ๒๕๕๙
                                 จึงลงลายมือชื่อไว้เป็นหลักฐาน




  (ลงชื่อ)       จำรูญ    ผอมดำ





    (นายจำรูญ    ผอมดำ)




       ประธานสภาเทศบาลตำบลบ้านนา[image: image1.png]

